CELEX: 62010CN0192
Language: et
Date: 2010-04-19 00:00:00
Title: Kohtuasi C-192/10: 19. aprillil 2010 esitatud hagi — Euroopa Komisjon versus Hispaania Kuningriik

17.7.2010   
            
            
               ET
            
            
               Euroopa Liidu Teataja
            
            
               C 195/3
            
         19. aprillil 2010 esitatud hagi — Euroopa Komisjon versus Hispaania Kuningriik
   (Kohtuasi C-192/10)
   2010/C 195/05
   Kohtumenetluse keel: hispaania
   
      Pooled
   
   
      Hageja: Euroopa Komisjon (esindajad: S. Pardo Quintillán ja A. Marghelis)
   
      Kostja: Hispaania Kuningriik
   
      Hageja nõuded
   
   
               —
            
            
               Tuvastada, et kuna Hispaania Kuningriik ei ole võtnud vajalikke meetmeid, et tagada nende kohustuste täitmine, mis puudutavad O Groves (Pontevedra, Galicia) asuva Cova da Loba prügila sulgemist, järelhooldust ja –kontrolli, siis on Hispaania Kuningriik rikkunud nõukogu 26. aprilli 1999. aasta direktiivi 1999/31/EÜ (1) prügilate kohta artiklitest 13 ja 14 tulenevaid kohustusi;
            
         
               —
            
            
               mõista kohtukulud välja Hispaania Kuningriigilt.
            
         
      Väited ja peamised argumendid
   
   
               1.
            
            
               Direktiivi 1999/31/EÜ peamine eesmärk on vältida või võimaluste piires vähendada kogu prügila elutsükli jooksul negatiivset mõju prügilat ümbritsevale keskkonnale, eelkõige pinnavee, põhjavee, pinnase reostust ja õhu saastamist ja ka kõiki neist mõjudest tulenevaid ohtusid inimeste tervisele.
            
         
               2.
            
            
               Hispaania ametivõimude enda poolt esitatud teabe kohaselt anti Cova da Loba prügilale luba 2000. aastal. Seega on tegemist olemasoleva prügilaga direktiivi 1999/31/EÜ artikli 14 tähenduses.
            
         
               3.
            
            
               Cova da Loba prügila jäeti maha ilma, et seda oleks suletud ja ilma, et oleks tagatud selle järelhooldus ja –kontroll nagu on kehtestatud direktiivi 1999/31/EÜ artiklis 13.
            
         
               4.
            
            
               Seega tuleneb Hispaania ametivõimude esitatud teabest, et Coca da Loba prügila sulgemisprotseduur ei ole lõpule viidud. Järelikult, arvestades eelnevaid kaalutlusi, rikub selle prügila olukord direktiivi 1999/31/EÜ artikleid 13 ja 14.
            
         
      (1)  EÜT L 182, lk 1; ELT eriväljaanne 15/04, lk 228.